b'\n_START_ARTICLE_\nBelle-\xc3\x8ele\n_START_PARAGRAPH_\nBelle-\xc3\x8ele, tudi Belle-\xc3\x8ele-en-Mer (bretonsko ar Gerveur, starej\xc5\xa1e Guedel) je francoski otok v Atlantiku ju\xc5\xbeno od Bretanskega polotoka.\n_START_SECTION_\nGeografija\n_START_PARAGRAPH_\nBelle-\xc3\x8ele se nahaja 14\xc2\xa0km ju\xc5\xbeno od polotoka Quiberon. Je najve\xc4\x8dji bretanski otok, po povr\xc5\xa1ini meri pribli\xc5\xbeno 84\xc2\xa0km\xc2\xb2 (17x9 km), povpre\xc4\x8dna nadmorska vi\xc5\xa1ina je 40 m._NEWLINE_Glavni pristani\xc5\xa1\xc4\x8di sta Le Palais, ki je obenem sredi\xc5\xa1\xc4\x8de otoka, in Sauzon, obe povezani s kopnim s trajektom. Poleg njiju se na otoku nahajata \xc5\xa1e ob\xc4\x8dini Bangor in Locmaria._NEWLINE_Administrativno otok oblikuje istoimenski kanton, del okro\xc5\xbeja Lorient, slednje je vklju\xc4\x8deno v departma Morbihan.\n_START_SECTION_\nZgodovina\n_START_PARAGRAPH_\nBelle \xc3\x8ele je bil lo\xc4\x8den od kopnega okoli leta 6000 pr. Kristusom. Arheolo\xc5\xa1ke najdbe iz bronaste dobe nakazujejo na ve\xc4\x8dji porast prebivalstva v tem \xc4\x8dasu._NEWLINE_Otok se je v antiki imenoval Vindilis, v srednjem veku Guedel. V 9. stoletju je otok pripadal grofiji Cornouaille._NEWLINE_V letu 1572 je bil otok s strani opatije sv. Kri\xc5\xbea v Quimperl\xc3\xa9ju predana dru\xc5\xbeini Retz, v \xc4\x8dasu katere je bil povzdignjen na raven markizata, posledi\xc4\x8dno pa je pri\xc5\xa1el pod dru\xc5\xbeino Fouquet. Oto\xc5\xa1ke utrdbe je dal postaviti francoski gradbeni in\xc5\xbeenir Vauban v imenu Nicolasa Fouqueta \xc5\xa1e preden si je Fouquet nakopal zamero francoskega kralja Ludvika XIV.; otok je bil predan kroni v letu 1718._NEWLINE_Belle-\xc3\x8ele je v rokah dr\xc5\xbeala angle\xc5\xa1ka vojska od 1761 do 1763, ko so ga dobili nazaj Francozi v zameno za ozemlje Nove \xc5\xa0kotske. Ve\xc4\x8dina sedanjega prebivalstva na otoku je potomcev akadijskih kolonistov, ki so se vrnili v domovino po izgubi Akadije (Nova \xc5\xa0kotska) v \xc4\x8dasu velikega izgona (le Grand D\xc3\xa9rangement)._NEWLINE_Danes se prebivalstvo ve\xc4\x8dinoma pre\xc5\xbeivlja s turizmom in ribolovom.\n_START_SECTION_\nZanimivosti\n_START_PARAGRAPH_\nV poletnem \xc4\x8dasu se \xc5\xa1tevilo prebivalstva dramati\xc4\x8dno pove\xc4\x8da, \xc5\xa1tevilni imajo na otoku svoj drugi dom, zaradi osamljene lege in pla\xc5\xbe._NEWLINE_Oto\xc5\xa1ki festival Lyrique en Mer je najve\xc4\x8dji operni festival v zahodni Franciji. Ustanovljen leta 1998 uprizarja vsako poletje po dve operni predstavi. Dodatno se v vseh \xc5\xa1tirih zgodovinskih cerkvah na otoku v tem \xc4\x8dasu odvijajo sveti koncerti. Festival ima mo\xc4\x8dno podporo v francoskem gospodarstvu kot tudi v francoskih dr\xc5\xbeavnih ustanovah._NEWLINE_Otok je prizori\xc5\xa1\xc4\x8de dela pustolovske novele Mo\xc5\xbe z \xc5\xbeelezno masko francoskega pisatelja iz 19. stoletja Alexandra Dumasa st. Prav tako je otok kraj, kjer Porthos, eden od oseb iz Dumasovih Treh mu\xc5\xa1ketirjev umre, v bli\xc5\xbeini Locmarie._NEWLINE_V 70-ih in 80. letih 19. stoletja je francoski impresionisti\xc4\x8dni slikar Claude Monet ob slikanju francoskega pode\xc5\xbeelja naslikal med drugim tudi oto\xc5\xa1ko sceno. Njegove serije slik oto\xc5\xa1kih skal so ob njihovem prvem prikazu v letu 1887 osupnile pari\xc5\xa1ko umetnostno srenjo.'